ಟಿ. ಎಸ್. ಕನಕ

ಟಿ.ಎಸ್. ಕನಕ  (೩೧ ಮಾರ್ಚ್ ೧೯೩೨ - ೧೪ ನವೆಂಬರ್ ೨೦೧೮) ಇವರನ್ನು ತಂಜಾವೂರು ಸಂತನಕೃಷ್ಣ ಕನಕ ಎಂದೂ ಕರೆಯುತ್ತಾರೆ. ಇವರು  ಏಷ್ಯಾದ ಮೊದಲ ಮಹಿಳಾ ನರಶಸ್ತ್ರಚಿಕಿತ್ಸಕಿ  ಮತ್ತು ವಿಶ್ವದ ಮೊದಲ ಕೆಲವು ಮಹಿಳಾ ನರಶಸ್ತ್ರಚಿಕಿತ್ಸಕಿಯರಲ್ಲಿ ಒಬ್ಬರು. ಮೆದುಳಿನಲ್ಲಿ ದೀರ್ಘಕಾಲದ ಎಲೆಕ್ಟ್ರೋಡ್ ಇಂಪ್ಲಾಂಟ್‌ಗಳನ್ನು ಮಾಡಿದ ಭಾರತದ ಮೊದಲ ನರಶಸ್ತ್ರಚಿಕಿತ್ಸಕಿ ಇವರು. ೧೯೭೫ ರಲ್ಲೇ ಆಳವಾದ ಮೆದುಳಿನ ಪ್ರಚೋದನೆಯನ್ನು ಮಾಡಿದ ಮೊದಲ ವ್ಯಕ್ತಿಯೂ ಆಗಿದ್ದರು.  ಅವರು ೧೯೬೦ ಮತ್ತು ೧೯೭೦ ರ ದಶಕಗಳಲ್ಲಿ ಪ್ರೊ. ಬಾಲಸುಬ್ರಮಣ್ಯಂ, ಪ್ರೊ. ಎಸ್. ಕಲ್ಯಾಣರಾಮನ್ ಅವರೊಂದಿಗೆ ಕ್ರಿಯಾತ್ಮಕ ನರಶಸ್ತ್ರಚಿಕಿತ್ಸೆಗೆ ಪ್ರವರ್ತಕರಾದರು ಮತ್ತು ಸ್ಟೀರಿಯೊಟ್ಯಾಕ್ಟಿಕ್ ಸರ್ಜರಿ ಕ್ಷೇತ್ರಕ್ಕೆ ಅವರ ಸಂಶೋಧನೆ ಮತ್ತು ಕೊಡುಗೆಗಳಿಗಾಗಿ ಮನ್ನಣೆಯನ್ನು ಪಡೆದರು.  ಅವರು ಮದ್ರಾಸ್ ನ್ಯೂರೋ ಟ್ರಸ್ಟ್‌ನ ಜೀವಮಾನ ಸಾಧನೆ ಪ್ರಶಸ್ತಿಗೆ ಭಾಜನರಾಗಿದ್ದಾರೆ.

 ಆರಂಭಿಕ ಜೀವನ ಮತ್ತು ಶಿಕ್ಷಣ 
ತಂಜಾವೂರು ಸಂತನಕೃಷ್ಣ ಕನಕ ಅವರು ಮದ್ರಾಸಿನಲ್ಲಿ ಸಂತನಕೃಷ್ಣ ಮತ್ತು ಪದ್ಮಾವತಿ ದಂಪತಿಗೆ ಜನಿಸಿದ ಎಂಟು ಮಕ್ಕಳಲ್ಲಿ ಒಬ್ಬರು. ಆಕೆಯ ತಂದೆ ಮದ್ರಾಸ್ ಶಿಕ್ಷಕರ ಕಾಲೇಜಿನಲ್ಲಿ ಸಾರ್ವಜನಿಕ ಶಿಕ್ಷಣ ಇಲಾಖೆಯ ಉಪ ನಿರ್ದೇಶಕರು ಮತ್ತು ಪ್ರಾಂಶುಪಾಲರಾಗಿದ್ದರು. ಆರಂಭದಲ್ಲಿ, ಕನಕಾ ಆಧ್ಯಾತ್ಮಿಕ ಅಧ್ಯಯನದತ್ತ ಆಕರ್ಷಿತರಾದರು, ಆದರೆ ಅವರ ಆಸಕ್ತಿಯ ಹೊರತಾಗಿಯೂ ವೈದ್ಯಕೀಯ ಅಧ್ಯಯನಕ್ಕೆ ಹೋದರು.  ಡಿಸೆಂಬರ್ ೧೯೫೪ ರಲ್ಲಿ ಬ್ಯಾಚುಲರ್ ಆಫ್ ಮೆಡಿಸಿನ್ (ಎಂಬಿಬಿಎಸ್) ಪದವಿಯನ್ನು ಪೂರ್ಣಗೊಳಿಸಿದರು ಮತ್ತು ಮಾರ್ಚ್ ೧೯೬೩ ರಲ್ಲಿ ಜನರಲ್ ಸರ್ಜರಿಯಲ್ಲಿ ಮಾಸ್ಟರ್ ಆಫ್ ಸರ್ಜರಿ (ಎಂಎಸ್) ಪದವಿಯನ್ನು ಪಡೆದರು. ೧೯೬೮ ರಲ್ಲಿ, ಅವರು ನರಶಸ್ತ್ರಚಿಕಿತ್ಸೆಯಲ್ಲಿ ಮಾಸ್ಟರ್ ಆಫ್ ಸರ್ಜರಿ (ಎಂಸಿಎಚ್) ಪಡೆದರು ಮತ್ತು ನಂತರ ೧೯೭೨ ರಲ್ಲಿ ಸೆರೆಬ್ರಲ್ ಪಾಲ್ಸಿಯಲ್ಲಿ ಸ್ಟೀರಿಯೊಟಾಟಿಕ್ ಶಸ್ತ್ರಚಿಕಿತ್ಸೆಯ ಮೌಲ್ಯಮಾಪನದಲ್ಲಿ ಪಿಎಚ್‌ಡಿ ಪೂರ್ಣಗೊಳಿಸಿದರು. ೨೦ ವರ್ಷಗಳಿಗೂ ಹೆಚ್ಚು ಕಾಲ ಶಸ್ತ್ರಚಿಕಿತ್ಸೆ ಮಾಡಿದ ಅನುಭವ ಹೊಂದಿದ ನಂತರ, ಕನಕಾ ಮತ್ತೆ ಕಲಿಯಲು ಹೋಗಿ ೧೯೮೩ ರಲ್ಲಿ ಉನ್ನತ ಶಿಕ್ಷಣದಲ್ಲಿ ಡಿಪ್ಲೊಮಾ (ಡಿಎಚ್‌ಎಡ್) ಪಡೆದರು 

 ವೃತ್ತಿಜೀವನ 
ಕನಕಾ ವಿಶ್ವದ ಮೊದಲ ಮಹಿಳಾ ನರಶಸ್ತ್ರಚಿಕಿತ್ಸಕರಲ್ಲಿ ಒಬ್ಬರು. ಡಯಾನಾ ಬೆಕ್ (೧೯೦೨-೧೯೫೬)  ಮತ್ತು ಐಸಿಮಾ ಅಲ್ಟಿನೋಕ್ ನವೆಂಬರ್ ೧೯೫೯ ರಲ್ಲಿ ಅರ್ಹತೆ ಪಡೆದ ನಂತರ ಇವರು Spetzler R. F. (2011). "Progress of women in neurosurgery". Asian Journal of Neurosurgery. 6 (1): 6–12. doi:10.4103/1793-5482.85627. PMC 3205553. PMID 22059098. ಮಾರ್ಚ್ ೧೯೬೮ ರಲ್ಲಿ ನರಶಸ್ತ್ರಚಿಕಿತ್ಸೆಯಲ್ಲಿ ಪದವಿ (ಎಂಸಿಎಚ್)  ಪಡೆಯುವ ಅರ್ಹತೆ ಪಡೆದರು. ೧೯೬೦ ರಲ್ಲಿ ಮದ್ರಾಸ್‌ನಲ್ಲಿ ಸ್ಟೀರಿಯೊಟ್ಯಾಕ್ಸಿ ಪ್ರಾರಂಭವಾದಾಗ, ಕನಕಾ ಅವರು ಭಾರತದಲ್ಲಿ ಮೊದಲ ಸ್ಟೀರಿಯೊಟ್ಯಾಕ್ಸಿಕ್ ಕಾರ್ಯವಿಧಾನಗಳನ್ನು ನಿರ್ವಹಿಸಿದ ಬಿ.ರಾಮಮೂರ್ತಿಯವರ ಶಸ್ತ್ರಚಿಕಿತ್ಸಾ ತಂಡದ ಸದಸ್ಯರಾಗಿದ್ದರು.

ಕನಕ ೧೯೬೨-೧೯೬೩ ರ ಚೀನಾ-ಭಾರತೀಯ ಯುದ್ಧದ ಸಮಯದಲ್ಲಿ ಭಾರತೀಯ ಸೇನೆಯಲ್ಲಿ ನಿಯೋಜಿತ ಅಧಿಕಾರಿಯಾಗಿ ಸೇವೆ ಸಲ್ಲಿಸಿದರು.  ಅವರು ತಮ್ಮ ವೃತ್ತಿಜೀವನದ ಬಹುಪಾಲು ಸಮಯವನ್ನು ಸರ್ಕಾರಿ ಜನರಲ್ ಆಸ್ಪತ್ರೆಯೊಂದಿಗೆ ಸಂಬಂಧ ಹೊಂದಿದ್ದರು. ಕನಕಾ ಅವರು ಮದ್ರಾಸ್ ವೈದ್ಯಕೀಯ ಕಾಲೇಜು, ಸಾಂಕ್ರಾಮಿಕ ರೋಗ ಸಂಶೋಧನಾ ಕೇಂದ್ರ, ಅಡ್ಯಾರ್ ಕ್ಯಾನ್ಸರ್ ಸಂಸ್ಥೆ, ಹಿಂದೂ ಮಿಷನ್ ಆಸ್ಪತ್ರೆ ಮತ್ತು ಇತರ ಆಸ್ಪತ್ರೆಗಳಲ್ಲಿಯೂ ಬೋಧಿಸಿದರು. ಅವರು ೩೦ ವರ್ಷಗಳಿಗೂ ಹೆಚ್ಚು ಕಾಲ ತಿರುಮಲ ತಿರುಪತಿ ದೇವಸ್ಥಾನಗಳು ಟಿಟಿಡಿ (ತಿರುಮಲ) ಸೇರಿದಂತೆ ಆರ್ಥಿಕವಾಗಿ ಹಿಂದುಳಿದ ಜನರಿಗೆ ಆರೋಗ್ಯ ಸೇವೆ ಒದಗಿಸಲು ಹಲವಾರು ಸಂಸ್ಥೆಗಳೊಂದಿಗೆ ಕೆಲಸ ಮಾಡಿದರು.

೧೯೭೩ ರಲ್ಲಿ, ಅವರು ಅಂತರರಾಷ್ಟ್ರೀಯ ಪ್ರಯಾಣವನ್ನು ಪ್ರಾರಂಭಿಸಿದರು. ಮೊದಲು ಜಪಾನ್‌ನ ಟೋಕಿಯೊಗೆ ಪ್ರಯಾಣ ಬೆಳೆಸಿದರು. ಇದು ಸ್ಟೀರಿಯೊಟಾಕ್ಸಿಕ್ ಕಾರ್ಯವಿಧಾನಗಳನ್ನು ನಿರ್ವಹಿಸುವ ವಿಶ್ವದ ಮೂರು ಸ್ಥಳಗಳಲ್ಲಿ ಒಂದಾಗಿದೆ.Ganapathy, Krishnan (1 November 2018). "IN MEMORIAM: Thanjavur Santhanakrishna Kanaka (31st March 1932 – 14th Nov 2018)". Neurology India. 66 (6): 1872–1876. doi:10.4103/0028-3886.246235. ISSN 0028-3886. PMID 30504615. S2CID 54630823. ಈ ಸಮಯದಲ್ಲಿ, ಕನಕಾ ಒಂದು ವರ್ಷದ ಕೊಲಂಬೊ ಪ್ಲಾನ್ ಫೆಲೋಶಿಪ್ ಅನ್ನು ಪೂರ್ಣಗೊಳಿಸಿದರು, ಅಲ್ಲಿ ಅವರು ನೋವು ನಿರ್ವಹಣೆ ಮತ್ತು ಡಯಾಫ್ರಾಗ್ಮ್ಯಾಟಿಕ್ ಪೇಸಿಂಗ್ ಸೇರಿದಂತೆ ಫ್ರೆನಿಕ್ ನರ ಪ್ರಚೋದನೆ ಮತ್ತು ಬಯೋಮೆಡಿಕಲ್ ಸಾಧನಗಳನ್ನು ಅಧ್ಯಯನ ಮಾಡಿದರು.

ಕನಕ ೧೯೯೦ ರಲ್ಲಿ ಶಸ್ತ್ರಚಿಕಿತ್ಸಕರಾಗಿ ನಿವೃತ್ತರಾದರು. ಆದರೆ ಸಲಹಾ ಸೇವೆಗಳನ್ನು ನೀಡುವುದನ್ನು ಮುಂದುವರೆಸಿದರು ಮತ್ತು ಖಾಸಗಿ ಅಭ್ಯಾಸಕ್ಕೆ ಇಳಿಯಲು ನಿರಾಕರಿಸಿದರು. ೧೯೯೬ ರಲ್ಲಿ, ಕನಕಾ ಏಷ್ಯನ್ ಮಹಿಳಾ ನರಶಸ್ತ್ರಚಿಕಿತ್ಸಾ ಸಂಘದ ಗೌರವ ಅಧ್ಯಕ್ಷರಾದರು."Obituary: Prof. Thanjavur Santhanakrishna Kanaka | Asian Medical Students & Residents Society for Neurosurgery". asianyns.org. Retrieved 23 April 2019. ಆ ಸಮಯದಲ್ಲಿ ಅವರನ್ನು ಏಷ್ಯಾದ ಮೊದಲ ಮಹಿಳಾ ನರಶಸ್ತ್ರಚಿಕಿತ್ಸಕಿ ಎಂದು ಔಪಚಾರಿಕವಾಗಿ ಗುರುತಿಸಲಾಯಿತು. ಅವರು ತಮ್ಮ ಸ್ವಂತ ಹಣವನ್ನು ಬಳಸಿಕೊಂಡು ಆಸ್ಪತ್ರೆಯನ್ನು ಸ್ಥಾಪಿಸಿದರು. ಅದಕ್ಕೆ ಅವರ ಹೆತ್ತವರ ಹೆಸರನ್ನು ಶ್ರೀ ಸಂತನಕೃಷ್ಣ ಪದ್ಮಾವತಿ ಆರೋಗ್ಯ ರಕ್ಷಣಾ ಮತ್ತು ಸಂಶೋಧನಾ ಪ್ರತಿಷ್ಠಾನ ಎಂದು ಹೆಸರಿಸಲಾಯಿತು. ಇದು ಅಗತ್ಯವಿರುವವರಿಗೆ ಉಚಿತ ಆರೋಗ್ಯ ಸೇವೆಯನ್ನು ನೀಡುತ್ತದೆ.Srinivas Chari (2011). "Carry on, doctor!" . Harmony Magazine. Retrieved 4 May 2016.

 ವೈಯಕ್ತಿಕ ಜೀವನ 
ಕನಕ ಅವರು ಎಂಎಸ್ ಪದವಿಯನ್ನು ಯಶಸ್ವಿಯಾಗಿ ಪಡೆದ ನಂತರ, ಅವರ ತಮ್ಮ ಅನಾರೋಗ್ಯಕ್ಕೆ ಒಳಗಾದರು ಮತ್ತು ಒಂಬತ್ತನೇ ವಯಸ್ಸಿನಲ್ಲಿ ನಿಧನರಾದರು. ಈ ದುರಂತವು ಕನಕ ಅವರನ್ನು ಅವಿವಾಹಿತರಾಗಿ ಉಳಿಯಲು ಮತ್ತು ರೋಗಿಗಳಿಗೆ ಸಹಾಯ ಮಾಡಲು ತಮ್ಮ ಜೀವನವನ್ನು ಮುಡಿಪಾಗಿಡಲು ವೈದ್ಯಕೀಯ ವೃತ್ತಿಯನ್ನು ಮುಂದುವರಿಸಲು ಪ್ರೇರೇಪಿಸಿತು.

ಪುರುಷ ಪ್ರಾಬಲ್ಯದ ಕ್ಷೇತ್ರದಲ್ಲಿ ಪ್ರವರ್ತಕ ಮಹಿಳೆಯಾಗಿ ಕನಕ ಅವರು ಕೂಡ ಸಾಕಷ್ಟು ತಾರತಮ್ಯವನ್ನು ಎದುರಿಸಿದರು. ಏಕೆಂದರೆ ಅವರ ಎಂಎಸ್ ಪ್ರೋಗ್ರಾಂನಲ್ಲಿ ಕಾರ್ಯಕ್ರಮದ ನಾಯಕರು ಅವರ ವೈದ್ಯಕೀಯ ಸಾಮರ್ಥ್ಯಗಳ ಬಗ್ಗೆ ಅಪನಂಬಿಕೆ ಹೊಂದಿದ್ದರು. ಕೆಲವೊಮ್ಮೆ ಕನಕಾ ಅವರನ್ನು ಶಸ್ತ್ರಚಿಕಿತ್ಸಾ ವಿಧಾನಗಳಿಗೆ ಆಯ್ಕೆ ಮಾಡುತ್ತಿರಲಿಲ್ಲ ಮತ್ತು  ತುರ್ತು ವಿಭಾಗದಲ್ಲಿ ಅವರಿಗೆ ಸೀಮಿತ ಪ್ರಕರಣಗಳನ್ನು ಮಾತ್ರ ಕೊಡುತ್ತಿದ್ದರು."Interview: Dr T S Kanaka, Asia's First Female Neurosurgeon – indiamedicaltimes.com". Retrieved 30 April 2019.

ಕನಕಾ ಅವರು ಈ ಹಿಂದೆ ಅತಿ ಹೆಚ್ಚು ರಕ್ತದಾನ ಮಾಡಿದ ವ್ಯಕ್ತಿ ಎಂದು ಲಿಮ್ಕಾ ಬುಕ್ ಆಫ್ ರೆಕಾರ್ಡ್ಸ್‌ನಲ್ಲಿ ದಾಖಲಾಗಿದ್ದರು. ೨೦೦೪ ರ ಹೊತ್ತಿಗೆ ಅವರು ೧೩೯ ಬಾರಿ ರಕ್ತದಾನ ಮಾಡಿದ್ದಾರೆ ಎಂದು ಗುರುತಿಸಲಾಗಿದೆ.

 ಸಾವು ಮತ್ತು ಪರಂಪರೆ 
ಕನಕ ಅವರು ೧೪ ನವೆಂಬರ್೨೦೧೮ ರಂದು ಚೆನ್ನೈನಲ್ಲಿ ನಿಧನರಾದರು.

 ಆಯ್ದ ಪ್ರಕಟಣೆಗಳು 






 ಸಹ ನೋಡಿ 

 ಯೊಕೊ ಕ್ಯಾಟೊ

 ಉಲ್ಲೇಖಗಳು 

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:೧೯೩೨ ಜನನ
ವರ್ಗ:೨೦೧೮ ನಿಧನ
ವರ್ಗ:ಮಹಿಳಾ ಸಾಧಕಿ
ವರ್ಗ:ನರವಿಜ್ಞಾನಿಗಳು